**Rugăciune demodată**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un corb aşezat pe umărul meu

Loveşte, loveşte, loveşte...

Mă-ntreabă de tine şi Dumnezeu –

Vorbeşte, vorbeşte, vorbeşte...

Nu ştiu să-i răspund, putere – să uiţi,

Ce multă, ce multă, ce multă...

Sunt mame ce-şi plâng copiii pierduţi,

Ascultă, ascultă, ascultă...

Un corb aşezat pe umărul meu

Vorbeşte, vorbeşte, vorbeşte...

Mă-ntreabă cine mai e Dumnezeu –

Loveşte, loveşte, loveşte...

Nu pot să mai tac, durere – nu uiţi,

Ascultă, ascultă, ascultă...

E-o mamă-n baltă de lacrimi de sfinţi,

Ce multă, ce multă, ce multă...

16 iulie 2016, Constanţa